N'Djamena

N'Djamena la xe la cavedal del Ciad. La xe costruia a la confluensa del fiume Chari co el fiume Logone e la ga on porto fluviale.

 Storia 
N’Djamena la xe stà costruia da i francexi ntorno al forte ciamà Fort Lamy – fondà el 29 magio 1900. El nome vien da Amedeo Francesco Lamy, on ufizial copà ne la batalia de Kousseri. El nome el xe stà cambià in tel 1973 e l’è quel de on vilagio che xera rente al forte (Ni’amina).
La sità ga vù de le grose distrusion durante la guera civil in tel 1979 e 1980.

 Popolasion 
A N’Djamena se cata tuti i grupi etnici del Ciad, spezialmente: ngambaye (17%), hadjerai (10%), daza (7%), bilala (6%), kanembu (6%), e altri.

 Religion 
La majoria de i abitanti xe musulmani. La comunità cristiana (majoria catoleghi) la xe picola ma importante. La majoria de i profesionisti la xe cristiana.

 Note 

Categoria:Ciad